Publication: Magyar Közlöny
Issue: MK-2000-125 (Year: 2000, Number: 125)
Era: 1990-2004
Section: 1997. évi LXXXII. törvény (a továbbiakban: Mpt.)
Paragraph Index: 1866

(2) Ha a szerződés szerinti határidő bekövetkezik, (illetve az ügylet lezárul), akkor a határidős ügyletet, valamint az érvényesített opciókat az azonnali adásvételi ügyletekre vonatkozó szabályok szerint kell elszámolni — ha a szerződés szerint a teljesítés az ügylet tárgyának tényleges átadásával, leszállításával történik — és mérlegtételként figyelembe venni. Ha a határidős ügylet teljesítése a szerződés szerint, a kötési ár és a lejáratkori piaci érték közötti különbözet pénzügyi rendezésével valósul meg — az ügylet tárgya nem kerül átadásra, leszállításra —, akkor az ügylet lezárásakor csak a kötési ár és a záráskori piaci érték közötti különbözet összegét kell — pénzügyileg — elszámolni mérleget érintő tételként. 2000/125. szám

Source: https://magyarkozlony.hu/hivatalos-lapok/7ebc57dddf37d03cc921bb7cc692cbd564533d1a/dokumentumok/b12ee768ac99bfce5ae8ced2a90c4ac8a30a64fe/letoltes